વિરાટ કોહલીની પાસે બે રેકોર્ડ રચવાની તક છે. આ મુકાબલામાં 58 રન કરતા જ તે ઇંગ્લેન્ડમાં કોઈ ટેસ્ટ સીરીઝમાં સૌથી વધુ રન બનાવનારો ભારતીય ક્રિકેટર બની જશે. કોહલીએ અત્યાર સુધી 544 રન કર્યા છે. જેમાં બે સદીનો પણ સમાવેશ થાય છે. હાલ આ રેકોર્ડ રાહુલ દ્રવિડ નામે છે. દ્રવિડે 2002ના ઇંગ્લેન્ડ પ્રવાસમાં ત્રણ સદીની મદદથી 602 રન કર્યા હતા. કોહલી આ ટેસ્ટમાં સદી ફટકારવામાં સફળ રહે તો તે વેસ્ટઇન્ડિઝના વિવિયન રિચર્ડસ, પાકિસ્તાનના મોહમ્મદ યુસૂફ અને ઓસ્ટ્રેલિયન ગ્રેગ ચેપલની 24 સદીની બરાબરી કરી લેશે. કોહલી સદી ફટકારવાના મામલામાં સેહવાગના 23 સદીના રેકોર્ડને પણ તોડી શકે છે.